تۆرکیه، آخیسکا تۆرکلرینین وطنلرین‌دن سۆرگون ائدیلمه‌سینین ۷۸.جی ایل دؤنومونده حیاتینی ایتیره‌نلر اوچون آنما مئساژی یاییملادی.
خاریجی ایشلر باخانلیغندان وئریله‌ن یازیلی آچیقلامادا، ۱۴ نوامبر ۱۹۴۴ده آرالاریندا اوشاق، قوجا و قادینلارین دا اولدوغو تخمیناً ۱۰۰ مین آخیسکا تۆرکونون، گۆرجوستانین آخیسکا بؤلگه‌سینده‌کی قدیم یوُردلاریندان سووئتلر بیرلیگینین اوزاق بؤلگه‌لرینه سۆرگون ائدیلدیگی بیلدیریلدی.
سۆرگون زامانی مینلرله آخیسکا تۆرکونون حیاتینی ایتیردیگی، ساغ قالانلارین سون درجه چتین شرایطده یاشاماق اوچون موباریزه آپاردیقلاری آنجاق تۆرک کیملیکلرینی هر زامان قورودوقلاری و گله‌جک نسیللره منتقل ائتدیکلری وورغولانان آچیقلامادا بئله دئییلدی:
"تۆرکیه، گۆنوموزده فرقلی اؤلکه‌لره یاییلمیش و ساییلاری ۵۰۰ مینه چاتان آخیسکا تۆرکلرینین وضعیتینی و آنا وطنلرینه قاییتمالارینی یاخیندان ایزله‌مکده و هر جور دستگی وئرمکده‌دیر. بو کدرلی حادثه‌نین ۷۸.جی ایل دؤنومونده آخیسکا تۆرکو قارینداشلاریمیزین کدرینی پایلاشیر، سۆرگونده حیاتینی ایتیره‌نلره الله‌دان رحمت دیله‌ییریک".
آخیسکا تۆرکلری سووئتلر بیرلیگی دؤنمینده ایستالین طرفیندن ۱۴ نوامبر ۱۹۴۴.جو ایلده ایندی گۆرجوستان سرحدلری ایچینده اولان آخیسکا بؤلگه‌سیندن اورتا آسیاداکی قیرقیزیستان، قازاقیستان و اؤزبکیستان تورپاقلارینا سۆرولموشدو.
بیر آندا ائولریندن زورلا چیخاریلاراق قاتارلارا دولدورولان ۹۰ مین ایله ۱۱۷ مینه قدر آخیسکا تۆرکونون چوخو یولدا خسته‌لیکدن و آجلیقدان یاشامینی ایتیردی.
آخیسکا تۆرکلری ۱۲ ایل اورتا آسیادا نظامی حکومت رژیمی شرایطین‌ده ساخلانیلمیش سووئتلر بیرلیگی داغیلدیقدان سونرا آرشیولرده سۆرگونون ایستالینین قارا دنیز ساحللریندن تۆرکلری اوزاقلاشدیرما عملیاتینین بیر پارچاسی اولدوغو اورتایا چیخمیشدی.
ساییلاری ۵۰۰ مینه چاتان آخیسکا تۆرکلری ۲۰۰۴.جو ایلده‌ن اعتباراً آمریکا طرفیندن "سیغینماچی" ایستاتوسو ایله قبول ائدیلمه‌یه باشلاندی. آمریکانین فرقلی بؤلگه‌لرینده  ۲۰ مین‌دن چوخ آخیسکا تۆرکو یاشاییر.
